title: 2006 m. birželio 6 d.  Komisijos direktyva 2006/51/EB, iš dalies keičianti Europos Parlamento ir Tarybos direktyvos 2005/55/EB I priedą ir Direktyvos 2005/78/EB IV ir V priedus dėl reikalavimų, keliamų išmetamųjų teršalų kontrolės monitoringo sistemai, naudojamai transporto priemonėse, ir išimčių dujiniams varikliams, siekiant tuos priedus suderinti su technikos pažanga   (Tekstas svarbus EEE)

text:
7.6.2006

               LT

               Europos Sąjungos oficialusis leidinys

               L 152/11

      KOMISIJOS DIREKTYVA 2006/51/EB
   2006 m. birželio 6 d.
   iš dalies keičianti Europos Parlamento ir Tarybos direktyvos 2005/55/EB I priedą ir Direktyvos 2005/78/EB IV ir V priedus dėl reikalavimų, keliamų išmetamųjų teršalų kontrolės monitoringo sistemai, naudojamai transporto priemonėse, ir išimčių dujiniams varikliams, siekiant tuos priedus suderinti su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (1), ypač į jos 13 straipsnio 2 įtrauką,
   atsižvelgdama į 2005 m. rugsėjo 28 d. Europos Parlamento ir Tarybos direktyvą 2005/55/EB dėl valstybių narių įstatymų, reglamentuojančių priemones, kurių būtina imtis mažinant transporto priemonėse naudojamų uždegimo suspaudimu variklių išmetamuosius dujinius bei kietųjų dalelių teršalus ir transporto priemonėse naudojamų priverstinio uždegimo variklių, degalams naudojančių gamtines dujas ir suskystintas naftos dujas, išmetamuosius dujinius teršalus, suderinimo (2), ypač į jos 7 straipsnį,
   kadangi:

               (1)

               Direktyva 2005/55/EB yra viena iš atskirųjų direktyvų pagal Direktyvoje 70/156/EEB numatytą Bendrijos tipo patvirtinimo tvarką.

               (2)

               2005 m. lapkričio 14 d. Komisijos direktyvoje 2005/78/EB, įgyvendinančioje Europos Parlamento ir Tarybos direktyvą 2005/55/EB dėl valstybių narių įstatymų, reglamentuojančių priemones, kurių būtina imtis mažinant transporto priemonėse naudojamų uždegimo suspaudimu variklių išmetamuosius dujinius bei kietųjų dalelių teršalus ir transporto priemonėse naudojamų kibirkštinio uždegimo variklių, degalams naudojančių gamtines dujas ir suskystintas naftos dujas, išmetamuosius dujinius teršalus, suderinimo, ir iš dalies keičiančios jos I, II, III, IV ir VI priedus, pateikiamos iš dalies pakeistos įgyvendinimo priemonės, susijusios su naujų sunkiųjų transporto priemonių ir variklių išmetamųjų teršalų kontrolės sistemų pastovumu, eksploatavimo atitiktimi per nustatytą naudojimo laikotarpį ir transporto priemonėje įrengiama diagnostikos sistema (TPIDS).

               (3)

               Atsižvelgiant į technikos pažangą, dabar tinkamas laikas pradėti taikyti patobulintus reikalavimus, susijusius su veikimo sąlygų, gedimų ir išmetamųjų teršalų kontrolės monitoringo sistemos bandymų patikra suteikiant tipo patvirtinimą.

               (4)

               Būtina užtikrinti, kad išmetamųjų teršalų kontrolės monitoringo sistemos veikimui nepakenktų išderinimo strategija.

               (5)

               Dujiniuose varikliuose nenaudojamos išmetamųjų dujų recirkuliavimo ar selektyviosios katalizinės redukcijos technologijos siekiant, kad būtų laikomasi dabartinių išmetamų NOx kiekių standartų. Todėl laikoma, kad dujiniams varikliams ir transporto priemonėms, kurios kaip kurą naudoja dujas, šiuo etapu neturi būti taikomi reikalavimai, užtikrinantys tinkamą NOx kontroliuojančių prietaisų veikimą. Išlyga galėtų būti panaikinta atsižvelgiant į tolesnius išmetamųjų teršalų mažinimo etapus.

               (6)

               Naujų tipo patvirtinimų atvejais tikslinga patikslinti Direktyvos 2005/55/EB I priedo 6.5.3, 6.5.4 ir 6.5.5 skirsnių taikymo datą.

               (7)

               Komisija numato peržiūrėti TPIDS slenkstines ribines vertes siekiant jas pritaikyti prie technikos pažangos.

               (8)

               Todėl Direktyvos 2005/55/EB ir 2005/78/EB turi būti atitinkamai iš dalies pakeistos.

               (9)

               Šioje direktyvoje numatytos priemonės atitinka Derinimo su technikos pažanga komiteto, įsteigto pagal Direktyvos 70/156/EEB 13 straipsnio 1 dalį, nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2005/55/EB I priedas iš dalies keičiamas pagal šios direktyvos I priedą.
   2 straipsnis
   Direktyvos 2005/78/EB IV priedas iš dalies keičiamas pagal šios direktyvos II priedą.
   3 straipsnis
   1.   Valstybės narės ne vėliau kaip iki 2006 m. lapkričio 8 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Tas nuostatas jos taiko nuo 2006 m. lapkričio 9 d. Valstybės narės, priimdamos tas nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   4 straipsnis
   Ši direktyva įsigalioja trečią dieną po jo paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. birželio 6 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 42, 1970 2 23, p. 1. Direktyva su paskutiniais pakeitimais, padarytais Komisijos direktyva 2006/28/EB (OL L 65, 2006 3 7, p. 27).

      (2)  OL L 275, 2005 10 20, p. 1. Direktyva su pakeitimais, padarytais Komisijos direktyva 2005/78/EB (OL L 313, 2005 11 29, p. 1).

      I PRIEDAS
      DIREKTYVOS 2005/55/EB PAKEITIMAI
      I priedas iš dalies keičiamas taip:

                  1)

                  2.1 skirsnis iš dalies keičiamas taip:

                              a)

                              Apibrėžtis „išderinimo strategija“ keičiama taip:
                              „išderinimo strategija – tai:

                                          —

                                          PIDTKS, kuri sumažina su PGIDKS susijusį išmetamųjų teršalų kontrolės veiksmingumą, jeigu susiklostytų sąlygos, kurias galima pagrįstai numatyti įprastu būdu eksploatuojant ir naudojant transporto priemonę,

                                          —

                                          PGIDTKS, kurios vienas variantas taikomas atliekant standartinį tipo patvirtinimo bandymą, o antras variantas – kitais eksploatavimo atvejais ir kuri esant sąlygoms, nenumatomoms taikomoje tipo patvirtinimo bandymo metodikoje, užtikrina žemesnį išmetamųjų teršalų kontrolės lygį, arba

                                          —

                                          TPIDS arba emisijų kontrolės monitoringo strategija, kurios vienas variantas taikomas atliekant standartinį tipo patvirtinimo bandymą, o antras variantas – kitais eksploatavimo atvejais ir kuri esant sąlygoms, nenumatomoms taikomoje tipo patvirtinimo bandymo metodikoje, užtikrina žemesnį monitoringo funkcijų lygį (laiko ir tikslumo atžvilgiu).“;

                              b)

                              „Nepertraukiamo išmetamųjų dujinių teršalų nustatomų verčių išlaikymo režimo“ apibrėžtyje žodžiai „nepertraukiamas išmetamųjų dujinių teršalų nustatomų verčių išlaikymo režimas“ keičiami žodžiais „išmetamųjų dujinių teršalų nustatomų verčių išlaikymo režimas“.

                              c)

                              Pridedamas šis apibrėžimas:
                              „išmetamųjų teršalų kontrolės monitoringo sistema – tai sistema, užtikrinanti tinkamą NOx kontroliuojančių prietaisų, įmontuotų į variklio sistemą, darbą pagal I priedo 6.5 skirsnio reikalavimus.“.

                  2)

                  6.1.5.6 skirsnio antroje įtraukoje žodžiai „nepertraukiamas išmetamųjų dujinių teršalų nustatomų verčių išlaikymo režimas“ keičiami žodžiais „išmetamųjų dujinių teršalų nustatomų verčių išlaikymo režimas“.

                  3)

                  6.5 skirsnis keičiamas taip:
                  „6.5.   Tinkamą NOx kontroliuojančių prietaisų darbą užtikrinantys reikalavimai
                  6.5.1.   Bendrosios nuostatos
                  6.5.1.1.   Šis skirsnis taikomas uždegimo suspaudimu variklių sistemoms nepaisant technologijos, kuria užtikrinama, kad būtų laikomasi 6.2.1 skirsnio lentelėse pateiktų išmetamųjų teršalų ribinių verčių.
                  6.5.1.2.   Taikymo datos
                  6.5.3, 6.5.4 ir 6.5.5 skirsnių reikalavimai nuo 2006 m. lapkričio 9 d. taikomi suteikiant naujus tipo patvirtinimus, o nuo 2007 m. spalio 1 d. – visoms naujai registruojamoms transporto priemonėms.
                  6.5.1.3.   Visi varikliai, kuriems taikomos šio skirsnio nuostatos, turi būti suprojektuoti, sukonstruoti ir įmontuoti taip, kad atitiktų tas nuostatas per variklio eksploatavimo laiką.
                  6.5.1.4.   Informaciją, išsamiai apibūdinančią variklio, kuriam taikomos šio skirsnio nuostatos, veikimo ir eksploatacines charakteristikas gamintojas pateikia II priede.
                  6.5.1.5.   Jeigu su varikliu turi būti naudojamas aktyviklis, gamintojas įteikiamoje paraiškoje suteikti tipo patvirtinimą nurodo visų aktyviklių, kurie naudojami su bet kuria išmetamųjų teršalų papildomo apdorojimo sistema, charakteristikas, t. y. tipą ir koncentracijas, darbinę temperatūrą, sąlygas, nuorodą į tarptautinius standartus ir kt.
                  6.5.1.6.   Remiantis 6.1 skirsnyje nurodytais reikalavimais, bet kokiam varikliui, kuriam taikomas šis skirsnis, išmetamųjų dujinių teršalų kontrolės funkcija tebeturi būti būdinga visomis sąlygomis, kurios reguliariai pasitaiko Bendrijos teritorijoje, ypač nusistovėjus žemai aplinkos oro temperatūrai.
                  6.5.1.7.   Suteikiant tipo patvirtinimą, gamintojas techninei tarnybai turi įrodyti, kad variklių, su kuriais reikia naudoti aktyviklį, per taikomą išmetamųjų teršalų kiekio nustatymo bandymų ciklą išmetamo amoniako kiekio vidutinė vertė neviršija 25 ppm.
                  6.5.1.8.   Jei tai varikliai, su kuriais reikia naudoti aktyviklį, transporto priemonėje įmontuotoje kiekvienoje atskiroje aktyviklio talpykloje turi būti numatyta priemonė paimti bet kurio talpykloje esančio skysčio ėminį. Ėminio ėmimo vieta turi būti lengvai prieinama be jokio specialaus įrankio arba prietaiso.
                  6.5.2.   Techninės priežiūros reikalavimai
                  6.5.2.1.   Gamintojas visiems naujų sunkiųjų transporto priemonių arba joms skirtų naujų variklių savininkams įteikia raštiškus nurodymus ar pasirūpina, kad tie nurodymai būtų įteikti, kuriuose numatoma, jog, jeigu transporto priemonės išmetamųjų teršalų kontrolės sistema veikia ne pagal nustatytus reikalavimus, vairuotojui apie triktį turi signalizuoti veikimo sutrikimo rodytuvas (VSR), o variklis turi veikti mažesne apkrova.
                  6.5.2.2.   Nurodymuose pateikiami tinkamo transporto priemonių eksploatavimo ir jų techninės priežiūros reikalavimai, įskaitant, jeigu taikoma, sunaudojamųjų aktyviklių reikalavimus.
                  6.5.2.3.   Nurodymai turi būti parašyti aiškia ir be techninių terminų kalba tos šalies, kurioje nauja sunkioji transporto priemonė arba naujas sunkiosios transporto priemonės variklis yra parduodamas arba registruojamas.
                  6.5.2.4.   Nurodymuose turi būti pasakyta, ar pasibaigus įprastam techninės priežiūros laikotarpiui transporto priemonės operatorius turi pakartotinai pripilti naudojamų aktyviklių, ir turi būti nustatomas tikėtinas aktyviklio kiekis, kuris būtų sunaudojamas atsižvelgiant į naujos sunkiosios transporto priemonės tipą.
                  6.5.2.5.   Nurodymuose turi būti pabrėžta, kad naudotinas tam tikrų specifikacijų, jeigu buvo nustatyta, privalomasis aktyviklis ir jo pripilama pakartotinai, siekiant užtikrinti, jog transporto priemonė atitiktų tos transporto priemonės arba variklio tipo atitikties sertifikatą.
                  6.5.2.6.   Nurodymuose turi būti paminėta, kad transporto priemonės eksploatavimas be jokio aktyviklio, kuris naudotinas su transporto priemone išmetamųjų teršalų kiekiui sumažinti, gali būti laikomas baudžiamosios teisės pažeidimu ir kad todėl transporto priemonės registravimo arba eksploatavimo šalyje ar kitoje šalyje, kurioje transporto priemonė eksploatuojama, suteiktos visos palankios pirkimo ar eksploatavimo sąlygos galėtų būti paskelbtos negaliojančiomis.
                  6.5.3.   Variklio išmetamų NOx kontrolė
                  6.5.3.1.   Jeigu varikliui dirbant išmetamų NOx kiekis kontroliuojamas ne pagal nustatytus reikalavimus (pvz., todėl, kad nenaudojamas privalomasis aktyviklis, nepakankamas išmetamųjų teršalų recirkuliavimo srautas arba išjungta išmetamųjų teršalų recirkuliavimo sistema), šią būklę turi nustatyti NOx kiekį kontroliuojantys jutikliai, pro kuriuos teka išmetamųjų teršalų srautas.
                  6.5.3.2.   Jeigu NOx kiekis privalomąją ribinę vertę, nustatytą I priedo 6.2.1 skirsnyje pateiktoje I lentelėje, viršija daugiau nei 1,5 g/kwh, vairuotojui apie tai turi signalizuoti įsijungęs veikimo sutrikimo rodytuvas (VSR), kaip nurodyta Direktyvos 2005/78/EB IV priedo 3.6.5 skirsnyje.
                  6.5.3.3.   Be to, neištrinamas trikties kodas, nurodantis priežastį, kodėl NOx kiekis viršija nurodytąjį 6.5.3.2 skirsnyje, pagal Direktyvos 2005/78/EB IV priedo 3.9.2 skirsnį turi būti laikomas bent 400 dienų arba 9 600 variklio darbo valandų.
                  Kaip mažiausias reikalavimas ir jei taikoma, NOx kiekio viršijimo priežastys nurodomos tais atvejais, kai tuščia aktyviklio talpykla, yra aktyviklio dozavimo sutrikimas, nepakankama aktyviklio kokybė, per mažas aktyviklio sunaudojimas, nepakankamas išmetamųjų teršalų recirkuliavimo srautas arba išjungta išmetamųjų teršalų recirkuliavimo sistema. Visais kitais atvejais gamintojui leidžiama nurodyti neištrinamą trikties kodą „didelis NOx kiekis – priežastis nežinoma“. Visais kitais atvejais gamintojui leidžiama nurodyti neištrinamą trikties kodą „didelis NOx kiekis – pagrindinė priežastis nežinoma“.
                  6.5.3.4.   Jeigu NOx kiekis viršija TPIDS slenkstines ribines vertes, nustatytas 4 straipsnio 3 dalyje pateiktoje lentelėje, sukamojo momento ribotuvas variklio galią pagal 6.5.5 skirsnio reikalavimus turi sumažinti taip, kad tą sumažinimą aiškiai suprastų transporto priemonės vairuotojas. Kai sukamojo momento ribotuvas įjungtas, vairuotojas ir toliau yra įspėjamas pagal 6.5.3.2 skirsnio reikalavimus, o neištrinamas trikties kodas turi būti laikomas pagal 6.5.3.3 skirsnio reikalavimus.
                  6.5.3.5.   Jei tai varikliai, kuriems, siekiant kontroliuoti išmetamų NOx kiekį, turi būti numatytas išmetamųjų teršalų recirkuliavimas, o ne kita išmetamųjų teršalų papildomo apdorojimo sistema, gamintojas NOx kiekį gali nustatyti bet kokiu kitu 6.5.3.1 skirsnio reikalavimus atitinkančiu būdu. Suteikiant tipo patvirtinimą, gamintojas turi įrodyti, kad kitas būdas NOx kiekiui nustatyti laiko ir tikslumo atžvilgiu, palyginti su 6.5.3.1 skirsnio reikalavimais, yra lygiavertis ir kad jo taikymo poveikis būtų toks pats kaip nurodytas 6.5.3.2, 6.5.3.3 ir 6.5.3.4 skirsniuose.
                  6.5.4.   Aktyviklio kontrolė
                  6.5.4.1.   Jei transporto priemonėse, kad jos atitiktų šio skirsnio reikalavimus, būtina naudoti aktyviklį, transporto priemonių prietaisų skydelyje specialiais mechaniniais arba elektroniniais rodmenų įtaisais tų transporto priemonių vairuotojams turi būti teikiama informacija apie transporto priemonėje įmontuotoje talpykloje esančio aktyviklio kiekį. Teikiant tokią informaciją numatoma, kad bus signalizuojama, jeigu aktyviklio kiekis:

                              —

                              mažesnis nei 10 % talpyklos talpos arba gamintojo nuožiūra galima pasirinkti didesnį procentinį dydį, arba

                              —

                              mažesnis už tam tikrą kiekį, palyginti su galimu nuvažiuoti atstumu turint degalų atsargų kiekį, kurį yra nurodęs gamintojas.

                        Aktyviklio rodytuvas įrengiamas kuo arčiau degalų kiekio rodytuvo.
                  6.5.4.2.   Jeigu ištuštėja aktyviklio talpykla, vairuotojui turi būti signalizuojama pagal Direktyvos 2005/78/EB IV priedo 3.6.5 skirsnio reikalavimus.
                  6.5.4.3.   Sunaudojus visą talpykloje esantį aktyviklį, be 6.5.4.2 skirsnio reikalavimų, nedelsiant taip pat pradedami taikyti 6.5.5 skirsnio reikalavimai.
                  6.5.4.4.   Gamintojas gali pasirinkti, kad jis laikysis 6.5.4.5–6.5.4.12 skirsnių, o ne 6.5.3 skirsnio reikalavimų.
                  6.5.4.5.   Varikliuose turi būti įrengti prietaisai, leidžiantys nustatyti, ar transporto priemonėje yra skysčio, atitinkančio gamintojo deklaruotas ir šios direktyvos II priede užregistruotas aktyviklio charakteristikas.
                  6.5.4.6.   Jeigu skystis aktyviklio talpykloje neatitinka gamintojo deklaruotų šios direktyvos II priede nustatytų minimalių reikalavimų aktyvikliui, tada taikomi papildomi 6.5.4.12 skirsnio reikalavimai.
                  6.5.4.7.   Varikliuose turi būti įrengti prietaisai, leidžiantys nustatyti sunaudoto aktyviklio kiekį, ir jie turi būti pritaikyti taip, kad transporto priemonėje užtikrintų prieigą prie informacijos apie sunaudojimą.
                  6.5.4.8.   Informacija apie variklio vidutiniškai sunaudotą aktyviklio kiekį ir vidutiniškai sunaudotą privalomąjį jo kiekį arba per 48 ankstesnes variklio darbo valandas, arba per laikotarpį, per kurį turėtų būti sunaudota bent 15 litrų privalomojo aktyviklio (pasirenkant ilgesnį laikotarpį), turi būti prieinama per įprastos diagnostinės jungties nuoseklųjį prievadą, nurodytą Direktyvos 2005/78/EB IV priedo 6.8.3 skirsnyje.
                  6.5.4.9.   Siekiant kontroliuoti aktyviklio sunaudojimą, varikliui dirbant turi būti fiksuojami bent jau šie parametrai:

                              —

                              aktyviklio kiekis transporto priemonėje įrengtoje talpykloje,

                              —

                              aktyviklio srautas arba jo įpurškiamas kiekis techniniu atžvilgiu kiek galima arčiau tos vietos, kurioje aktyviklis purškiamas į išmetamųjų teršalų papildomo apdorojimo sistemą.

                        6.5.4.10.   Jeigu per 6.5.4.8 skirsnyje apibrėžtą laikotarpį nustatomas variklio vidutiniškai sunaudoto aktyviklio kiekio ir vidutiniškai sunaudoto privalomojo jo kiekio 50 % nuokrypis, pradedamos taikyti 6.5.4.12 skirsnyje numatytos priemonės.
                  6.5.4.11.   Jeigu aktyviklį nustojama dozuoti, taikomos 6.5.4.12 skirsnyje nustatytos priemonės. Šis reikalavimas netaikomas, jeigu dozavimą nutraukia variklio elektroninio reguliavimo blokas, nes variklio darbo sąlygos yra tokios, kad, atsižvelgiant į jo išmetamųjų teršalų kiekį, aktyviklio dozuoti neprivaloma ir jeigu gamintojas tvirtinimo institucijai yra aiškiai nurodęs, kada taikomos tos darbo sąlygos.
                  6.5.4.12.   Bet kuris nustatytas gedimas, susijęs su 6.5.4.6, 6.5.4.10 ar 6.5.4.11 skirsniais, sukelia tokius pat padarinius, vykstančius ta pačia tvarka, kaip nurodyta 6.5.3.2, 6.5.3.3 ar 6.5.3.4 skirsniuose.
                  6.5.5.   Priemonės, užtikrinančios, kad nebūtų klastojamas išmetamųjų teršalų papildomo apdorojimo sistemų veikimas
                  6.5.5.1.   Visi varikliai, kuriems taikomas šis skirsnis, turi turėti sukamojo momento ribotuvą, vairuotojui signalizuojantį apie tai, kad variklis dirba arba kad transporto priemonė eksploatuojama ne pagal nustatytus reikalavimus, ir taip skatinti, jog tinkamai būtų pašalintos visos triktys.
                  6.5.5.2.   Sukamojo momento ribotuvas įjungiamas transporto priemonei pirmą kartą sustojus po to, kai buvo susiklosčiusios 6.5.3.4, 6.5.4.3, 6.5.4.6, 6.5.4.10 arba 6.5.4.11 skirsniuose nurodytos sąlygos.
                  6.5.5.3.   Jeigu įjungiamas sukamojo momento ribotuvas, variklio sukamasis momentas jokiu atveju neturi būti didesnis nei toliau nurodoma pastovi vertė:

                              —

                              60 % didžiausios apkrovos sukamojo momento, jei tai N3 > 16 tonų, M1 > 7,5 tonų, M3/III ir M3/B > 7,5 tonų kategorijų transporto priemonės,

                              —

                              75 % didžiausios apkrovos sukamojo momento, jei tai N1, N2, N3 ≤ 16 tonų, 3,5 < M1 ≤ 7,5 tonų, M2, M3/I, M3/II, M3/A ir M3/B ≤ 7,5 tonų kategorijų transporto priemonės.

                        6.5.5.4.   Reikalavimai dokumentams ir sukamojo momento ribotuvui yra nustatomi 6.5.5.5–6.5.5.8 skirsniuose.
                  6.5.5.5.   Išsami raštu pateikta informacija, apibūdinanti visas išmetamųjų teršalų kontrolės monitoringo ir sukamojo momento ribotuvo veikimo charakteristikas turi būti pateikiama pagal 6.1.7.1 skirsnio b dalyje nustatytus reikalavimus dokumentams. Konkrečiai, gamintojas teikia informaciją apie ECU naudojamus algoritmus, kuriais NOx koncentracija siejama su konkrečiu išmetamų NOx kiekiu (g/kWh), nustatytu ETC bandymu pagal 6.5.6.5 skirsnį.
                  6.5.5.6.   Varikliui sukantis tuščiosios eigos sūkių skaičiumi sukamojo momento ribotuvas turi būti išjungiamas, jeigu priežastys, į kurias atsižvelgiant jis buvo įjungtas, jau nebeturi įtakos. Sukamojo momento ribotuvas neturi būti išjungiamas automatiškai, jeigu nebuvo pašalinta priežastis, į kurią atsižvelgiant ribotuvas buvo įjungtas.
                  6.5.5.7.   Sukamojo momento ribotuvo neturi būti galima išjungti jungikliu arba techninės priežiūros įrankiu.
                  6.5.5.8.   Sukamojo momento ribotuvas netaikomas varikliams ar transporto priemonėms, kurias naudoja karinių pajėgų, gelbėjimo tarnybų, priešgaisrinių tarnybų ir greitosios pagalbos automobiliai. Ilgalaikį išjungimą gali atlikti tik variklio ar transporto priemonės gamintojas, o tinkamam identifikavimui numatomas konkretus variklio tipas, priklausantis variklių šeimai.
                  6.5.6.   Išmetamųjų teršalų kontrolės monitoringo sistemos eksploatavimo sąlygos
                  6.5.6.1.   Išmetamųjų teršalų kontrolės monitoringo sistema eksploatuojama

                              —

                              esant aplinkos oro temperatūrai, kurios diapazonas yra 266–308 K (– 7–35 oC),

                              —

                              bet kuriame aukštyje, žemiau 1 600 m,

                              —

                              esant didesnei kaip 343 K (70 oC) variklio aušinimo skysčio temperatūrai.

                        Šis skirsnis netaikomas kontroliuojant aktyvikio kiekį talpykloje, kurioje kontroliuojama esant visoms eksploatavimo sąlygoms.
                  6.5.6.2.   Išmetamųjų teršalų kontrolės monitoringo sistema gali būti išjungta, kai naudojama veikimo avariniu režimu strategija, dėl kurios sukamojo momento ribotuvas riboja daugiau nei atitinkamai transporto priemonių kategorijai nustatyti ir 6.5.5.3 skirsnyje nurodyti lygiai.
                  6.5.6.3.   Jei taikomas išmetamųjų teršalų nustatomų verčių išlaikymo režimas, išmetamųjų teršalų kontrolės monitoringo sistema veikia ir atitinka 6.5 skirsnio nuostatas.
                  6.5.6.4.   Netinkamas NOx kontroliuojančių prietaisų veikimas nustatomas per keturis TPIDS bandymo ciklus, kaip nurodyta Direktyvos 2005/78/EB IV priedo 1 priedėlio 6.1 skirsnyje pateikiamoje apibrėžtyje.
                  6.5.6.5.   ECU naudojami algoritmai, skirti susieti faktinę NOx koncentraciją su konkrečiu išmetamų NOx kiekiu (g/kWh) atliekant ETC bandymą, neturėtų būti laikomi išderinimo strategija.
                  6.5.6.6.   Jei PIDTKS, kurią patvirtino tipo patvirtinimo institucija pagal 6.1.5 skirsnį, pradeda veikti, bet koks NOx padidėjimas dėl PIDTKS veikimo, gali būti taikomas atitinkamam NOx lygiui, nurodytam 6.5.3.2 skirsnyje. Visais šiais atvejais, PIDTKS poveikis NOx slenkstinei vertei aprašomas pagal 6.5.5.5 skirsnį.
                  6.5.7.   Išmetamųjų teršalų kontrolės monitoringo sistemos sutrikimas
                  6.5.7.1.   Stebima, ar išmetamųjų teršalų kontrolės monitoringo sistemoje nėra elektros gedimų ir ar nėra pašalintas arba išjungtas koks nors jutiklis, kuris neleidžia nustatyti išmetamųjų teršalų kiekio padidėjimo, kaip reikalaujama pagal 6.5.3.2 ir 6.5.3.4 skirsnius.
                  Jutiklių, turinčių poveikio diagnostikos sistemai, pavyzdžiai yra tie jutikliai, kurie tiesiogiai matuoja NOx koncentraciją, karbamido kokybės jutikliai ir jutikliai, naudojami aktyvikliui dozuoti, jo kiekiui ir naudojimui ar recirculiavimui kontroliuoti.
                  6.5.7.2.   Jei pasitvirtina, kad neveikia išmetamųjų teršalų kontrolės monitoringo sistema, vairuotojui apie tai nedelsiant signalizuojama įjungiant įspėjamąjį signalą pagal Direktyvos 2005/78/EB IV priedo 3.6.5 skirsnį.
                  6.5.7.3.   Vadovaujantis 6.5.5 skirsniu, jei per 50 variklio darbo valandų gedimas nepašalinamas, įjungiamas sukamojo momento ribotuvas.
                  Pirmoje pastraipoje nurodytas laikotarpis sutrumpinamas iki 36 valandų nuo 2 straipsnio 7 ir 8 dalyse nurodytos datos.
                  6.5.7.4.   Kai išmetamųjų teršalų kontrolės monitoringo sistema nustatytas gedimas pašalinamas, su tuo gedimu susijęs (-ę) kodas (-ai) gali būti ištrinamas (-i) iš sistemos atminties, išskyrus 6.5.7.5 skirsnyje nurodytus atvejus, ir prireikus sukamojo momento ribotuvas įjungiamas pagal 6.5.5.6 skirsnį.
                  Trikties kodo (-ų), susijusio (-ių) su išmetamųjų teršalų kontrolės monitoringo sistemos gedimu, neturi būti įmanoma ištrinti iš sistemos atminties jokiu rodmenų nuskaitymo įtaisu.
                  6.5.7.5.   Jei, vadovaujantis 6.5.7.1 skirsniu, išmetamųjų teršalų kontrolės monitoringo sistemos elementai pašalinami arba išjungiami, trikties kodas neištrinamas pagal Direktyvos 2005/78/EB IV priedo 3.9.2 skirsnį ir turi būti laikomas bent 400 dienų arba 9 600 variklio darbo valandų.
                  6.5.8.   Išmetamųjų teršalų kontrolės monitoringo sistemos bandymas
                  6.5.8.1.   Kaip 3 skirsnyje numatytos paraiškos dalį suteikti tipo patvirtinimą, gamintojas, atlikdamas bandymus su variklio dinamometru pagal 6.5.8.2–6.5.8.7 skirsnius, įrodo, kad laikomasi šio skirsnio nuostatų reikalavimų.
                  6.5.8.2.   Tai, kad laikomasi variklio šeimai ar TPIDS variklio šeimai šiame skirsnyje keliamų reikalavimų, galima įrodyti atliekant vienos variklių šeimos (pirminio variklio) variklių išmetamųjų teršalų kontrolės monitoringo sistemos bandymus tuo atveju, kai gamintojas tipo patvirtinimo institucijai pateikia duomenis, įrodančius, kad tos šeimos variklių išmetamųjų teršalų kontrolės monitoringo sistemos yra panašios.
                  Tai gali būti įrodoma tipo patvirtinimo institucijai pateikiant tokius duomenis kaip algoritmai, funkcinės analizės ir kt.
                  Pirminį variklį parenka gamintojas tipo patvirtinimo institucijai pritarus.
                  6.5.8.3.   Išmetamųjų teršalų kontrolės monitoringo sistemos bandymą sudaro šie trys etapai:

                                 Atranka:

                              Netinkamo NOx kontroliuojančių prietaisų veikimo operaciją ar išmetamųjų teršalų kontrolės monitoringo sistemos gedimą pasirenka institucija iš netinkamo veikimo operacijų sąrašo, kurį pateikia gamintojas.

                                 Nustatymas:

                              Netinkamo veikimo poveikis patvirtinamas matuojant NOx kiekį per ETC variklio bandymų stende.

                                 Bandymas:

                              Poveikis sistemai (sukamojo momento apribojimas, įspėjamasis signalas ir kt.) išbandomas su varikliu atliekant keturis TPIDS bandymo ciklus.

                        6.5.8.3.1.   Atrankos etapui gamintojas tipo patvirtinimo institucijai pateikia monitoringo strategijų, kurios buvo taikytos siekiant nustatyti bet kurio NOx kontroliuojančių prietaisų potencialų netinkamą veikimą ir potencialių išmetamųjų teršalų kontrolės monitoringo sistemos gedimų, dėl kurių gali tik įsijungti sukamojo momento ribotuvas arba įspėjamasis signalas, aprašymą.
                  Šio sąrašo būdingi pavyzdžiai: tuščia aktyviklio talpykla, netinkamas veikimas, dėl kurio nustojama dozuoti aktyviklį, nepakankama aktyviklio kokybė, netinkamas veikimas, dėl kurio panaudojama mažai aktyviklio, netinkamas recirkuliavimo srautas arba išjungta recirkuliavimo sistema.
                  Tipo patvirtinimo institucija iš šio sąrašo pasirenka mažiausia dvi ir daugiausia tris NOx kontroliuojančių prietaisų ar išmetamųjų teršalų kontrolės monitoringo sistemos netinkamo veikimo operacijas.
                  6.5.8.3.2.   Nustatymo etapui išmetami NOx matuojami atliekant ETC bandymo ciklą vadovaujantis III priedo 2 priedėlio nuostatomis. ETC bandymo rezultatas naudojamas nustatant, kaip tikėtinai pradės veikti NOx kontrolės monitoringo sistema bandymo metu (sukamojo momento apribojimas ir/arba įspėjamasis signalas). Netinkamas veikimas modeliuojamas taip, kad NOx kiekis daugiau kaip 1 g/kWh neviršytų kurios nors iš ribinių verčių, nurodytų 6.5.3.2 ar 6.5.3.4 skirsniuose.
                  Išmetamųjų teršalų nustatyti nereikalaujama, jei aktyviklio talpykla tuščia arba jei reikia parodyti išmetamųjų teršalų kontrolės monitoringo sistemos netinkamą veikimą.
                  Sukamojo momento ribotuvas nustatymo etapo metu išjungiamas.
                  6.5.8.3.3.   Bandymo etapui variklis tikrinamas atliekant daugiausia keturis TPIDS bandymo ciklus. Neturėtų būti jokių kitų gedimų išskyrus tuos, dėl kurių atliekamas bandymas.
                  6.5.8.3.4.   Prieš pradedant bandymų ciklą, nurodytą 6.5.8.3.3 skirsnyje, išmetamųjų teršalų kontrolės monitoringo sistema nustatoma režimu „gedimų nėra“.
                  6.5.8.3.5.   Atsižvelgiant į pasirinktą NOx kiekį, sistema įjungia įspėjamąjį signalą ir kartu prireikus sukamojo momento ribotuvą bet kuriuo metu prieš pasibaigiant bandymų serijai. Bandymų seriją galima sustabdyti, kai NOx kontrolės monitoringo sistema tinkamai sureaguoja.
                  6.5.8.4.   Tuo atveju, kai išmetamųjų teršalų kontrolės monitoringo sistema yra iš esmės pagrįsta NOx kiekio kontrolės jutikliais, pro kuriuos teka išmetamųjų teršalų srautas, gamintojas, norėdamas įsitikinti, ar laikomasi reikalavimų, gali pasirinkti tiesiogiai kontroliuoti tam tikras sistemos dalis (pvz., dozavimo veiklos sutrikimą, uždarytą EGR sklendę). Tokiu atveju atliekamas bandymas su pasirinkta sistemos dalimi.
                  6.5.8.5.   Sukamojo momento ribojimas, kurio reikalaujama pagal 6.5.5.3 skirsnį, dėl sukamojo momento ribotuvo patvirtinamas kartu su bendru variklio darbo patvirtinimu pagal Direktyvą 80/1269/EB. Bandymo procesui gamintojas tipo patvirtinimo institucijai parodo, kad į variklio elektroninio reguliavimo bloką įdėtas tinkamas sukamojo momento ribotuvas. Atskirų sukamojo momento ribotuvo matavimų bandymo proceso metu nereikalaujama.
                  6.5.8.6.   Kaip alternatyva 6.5.8.3.3–6.5.8.3.5 skirsniams, išmetamųjų teršalų kontrolės monitoringo sistemos ir sukamojo momento ribotuvo bandymas gali būti atliekamas išbandant transporto priemonę. Transporto priemone važiuojama keliu arba bandymo keliu esant pasirinktoms netinkamo veikimo operacijoms ar išmetamųjų teršalų kontrolės monitoringo sistemos gedimams siekiant įrodyti, kad įsijungs įspėjamasis signalas ir sukamojo judesio ribotuvas pagal 6.5 skirsnio reikalavimus, ypač pagal 6.5.5.2. ir 6.5.5.3 skirsnius.
                  6.5.8.7.   Jei laikantis 6.5 skirsnio reikalavimų kompiuterio atmintyje reikia laikyti neištrinamą trikties kodą, bandymo sekos pabaigoje reikia, kad būtų įvykdyti šie trys reikalavimai:

                              —

                              pasinaudojant TPIDS rodmenų nustatymo įtaisu būtų galima patvirtinti, kad TPIDS kompiuterio atmintyje yra atitinkamas neištrinamas trikties kodas, nurodytas 6.5.3.3 skirsnyje, ir kad tipo patvirtinimo institucijai tinkamai įrodoma, kad rodmenų nuskaitymo įtaisas negali jo ištrinti, ir

                              —

                              skaitant neištrinamus duomenis, kaip nurodyta Direktyvos 2005/78/EB IV priedo 3.9.2 skirsnyje, galima patvirtinti, kiek laiko nustatymo sekos metu praėjo, kol įsijungė įspėjamasis signalas, ir kad tipo patvirtinimo institucijai galima tinkamai įrodyti, jog rodmenų nuskaitymo įtaisas negali tų duomenų ištrinti, ir

                              —

                              tipo patvirtinimo institucija patvirtino konstrukcijos elementus, įrodančius, kad ši neištrinama informacija yra saugoma pagal Direktyvos 2005/78/EB IV priedo 3.9.2 skirsnį mažiausiai 400 dienų arba 9 600 variklio darbo valandų.“

      II PRIEDAS
      DIREKTYVOS 2005/78/EB PAKEITIMAI

                  1.

                  IV priedas iš dalies keičiamas taip:

                              a)

                              3.6.4 skirsnyje žodžiai „nepertraukiamas išmetamųjų dujinių teršalų nustatomų verčių išlaikymo režimas“ keičiami žodžiais „išmetamųjų dujinių teršalų nustatomų verčių išlaikymo režimas“;

                              b)

                              3.7 skirsnio antroje pastraipoje žodžiai „nepertraukiamas išmetamųjų dujinių teršalų nustatomų verčių išlaikymo režimas“ keičiami žodžiais „išmetamųjų dujinių teršalų nustatomų verčių išlaikymo režimas“;

                              c)

                              3.8.3 skirsnis pakeičiamas ir išdėstomas taip:

                                          „3.8.3

                                          Jeigu veikimo sutrikimo rodytuvas (VSR) įjungiamas dėl to, kad varikliui dirbant išmetamų NOx kiekis kontroliuojamas ne pagal nustatytus reikalavimus, arba dėl netinkamo aktyvikio naudojimo arba dėl sutrikusios dozavimo veiklos, veikimo sutrikimo rodytuvą galima perjungti į ankstesnę įjungimo padėtį, jeigu nebetaikomos Direktyvos 2005/55/EB I priedo 6.5.3, 6.5.4 ir 6.5.7 skirsniuose nustatytos sąlygos.“

                              d)

                              3.9.2 skirsnis pakeičiamas ir išdėstomas taip:

                                          „3.9.2

                                          Nuo 2006 m. lapkričio 9 d. (naujiems tipo patvirtinimams) ir nuo 2007 m. spalio 1 d. (visiems registravimo atvejams), jei trikties kodas generuojamas pagal Direktyvos 2005/55/EB I priedo 6.5.3 arba 6.5.4 skirsnius, TPIDS sistema rodmenį apie trikties kodą ir variklio darbo valandų skaičių su įjungtu veikimo sutrikimo rodytuvu (VSR) turi išlaikyti bent 400 dienų arba 9 600 variklio darbo valandų.
                                          Bet koks pirmiau minėtas trikties kodas ir atitinkamas variklio darbo su įjungtu veikimo sutrikimo rodytuvu (VSR) valandų skaičius neturi būti ištrinamas naudojant išorinius diagnostikos arba kitokius prietaisus, kaip nurodyta šio priedo 6.8.3 skirsnyje.“

                  2.

                  V priedas iš dalies keičiamas taip:

                              a)

                              2 punktas keičiamas taip:

                                          „2.

                                          Trečiojo patvirtinimo (kol kas be pratęsimo), kurio I etapo TPID sistemai taikymo data yra B1 ir kurį suteikė Jungtinė Karalystė, pavyzdys taikant šią direktyvą ir Direktyvą 2005/55/EB:
                                          e11*2005/55*2005/78B*0003*00“

                              b)

                              3 punktas keičiamas taip:

                                          „3.

                                          Ketvirtojo patvirtinimo, kurio antro etapo TPID sistemai taikymo data yra B2, antrojo pratęsimo, kurį suteikė Vokietija, pavyzdys taikant Direktyvą 2005/55/EB ir iš dalies keičiančią Direktyvą 2006/51/EB:
                                          e1*2005/55*2006/51F*0004*02“

                              c)

                              Įrašomas toks 4 punktas:

                                          „4.

                                          Lentelė, kurioje nurodoma, kokias raides naudoti pagal skirtingas įgyvendinimo datas, nustatytas Direktyvoje 2005/55/EB

                                                      Raidė

                                                      Eilutė (1)

                                                      I etapo TPIDS (2)

                                                      II etapo TPIDS

                                                      Patvarumas ir eksploatavimas

                                                      NOx kontrolė (3)

                                                      A

                                                      A

                                                      —

                                                      —

                                                      —

                                                      —

                                                      B

                                                      B1(2005)

                                                      TAIP

                                                      —

                                                      TAIP

                                                      —

                                                      C

                                                      B1(2005)

                                                      TAIP

                                                      —

                                                      TAIP

                                                      TAIP

                                                      D

                                                      B2(2008)

                                                      TAIP

                                                      —

                                                      TAIP

                                                      —

                                                      E

                                                      B2(2008)

                                                      TAIP

                                                      —

                                                      TAIP

                                                      TAIP

                                                      F

                                                      B2(2008)

                                                      —

                                                      TAIP

                                                      TAIP

                                                      —

                                                      G

                                                      B2(2008)

                                                      —

                                                      TAIP

                                                      TAIP

                                                      TAIP

                                                      H

                                                      C

                                                      TAIP

                                                      —

                                                      TAIP

                                                      —

                                                      I

                                                      C

                                                      TAIP

                                                      —

                                                      TAIP

                                                      TAIP

                                                      J

                                                      C

                                                      —

                                                      TAIP

                                                      TAIP

                                                      —

                                                      K

                                                      C

                                                      —

                                                      TAIP

                                                      TAIP

                                                      TAIP

         (1)  Pagal Direktyvos 2005/55/EB I priedo 6 skirsnio I lentelę.

         (2)  Pagal Direktyvos 2005/55/EB 4 straipsnį, dujiniams varikliams dėl TPID sistemos I etapo taikoma išlyga.

         (3)  Pagal Direktyvos 2005/55/EB I priedo 6.5 straipsnį.“


title: 2008 m. kovo 11 d. Europos Parlamento ir Tarybos direktyva 2008/18/EB, iš dalies keičianti Tarybos direktyvos 85/611/EEB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo nuostatas, susijusias su Komisijai suteiktais įgyvendinimo įgaliojimais

text:
19.3.2008

               LT

               Europos Sąjungos oficialusis leidinys

               L 76/42

      EUROPOS PARLAMENTO IR TARYBOS DIREKTYVA 2008/18/EB
   2008 m. kovo 11 d.
   iš dalies keičianti Tarybos direktyvos 85/611/EEB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo nuostatas, susijusias su Komisijai suteiktais įgyvendinimo įgaliojimais
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 47 straipsnio 2 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Tarybos direktyvoje 85/611/EEB (3) numatoma, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (4).

               (2)

               Sprendimas 1999/468/EB buvo iš dalies pakeistas Sprendimu 2006/512/EB, kuriuo nustatyta reguliavimo procedūra su tikrinimu, taikytina priimant bendro pobūdžio priemones, kuriomis siekiama iš dalies pakeisti neesmines pagrindinio teisės akto, priimto laikantis Sutarties 251 straipsnyje nurodytos tvarkos, nuostatas, inter alia, išbraukiant kai kurias tokias nuostatas arba papildant teisės aktą naujomis neesminėmis nuostatomis.

               (3)

               Pagal Europos Parlamento, Tarybos ir Komisijos pareiškimą (5) dėl Sprendimo 2006/512/EB tam, kad reguliavimo procedūra su tikrinimu būtų taikoma jau galiojantiems Sutarties 251 straipsnyje nustatyta tvarka priimtiems teisės aktams, tie teisės aktai turi būti pataisyti laikantis taikomos tvarkos.

               (4)

               Visų pirma Komisijai reikėtų suteikti įgaliojimus patvirtinti priemones, reikalingas Direktyvai 85/611/EEB įgyvendinti, patvirtinant techninius pakeitimus, patikslinančius apibrėžtis, kad būtų užtikrintas vienodas tos direktyvos taikymas visoje Bendrijoje, ir suderinant terminiją bei suformuluojant apibrėžtis, remiantis paskesniais teisės aktais, reglamentuojančiais KIPVPS ir susijusius klausimus. Kadangi šios priemonės yra bendro pobūdžio ir skirtos iš dalies pakeisti neesmines Direktyvos 85/611/EEB nuostatas, jos turi būti patvirtintos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (5)

               Todėl Direktyvą 85/611/EEB reikėtų atitinkamai iš dalies pakeisti.

               (6)

               Kadangi šia direktyva atliekami Direktyvos 85/611/EEB pakeitimai yra techninio pobūdžio ir susiję tik su komiteto procedūra, jų nereikia perkelti į valstybių narių teisę. Todėl nebūtina nustatyti atitinkamų nuostatų,

         PRIĖMĖ ŠIĄ DIREKTYVĄ:
   1 straipsnis
   Pakeitimai
   Direktyvos 85/611/EEB 53a ir 53b straipsniai pakeičiami taip:

      „53a straipsnis
      Komisija tvirtina techninius šios direktyvos pakeitimus šiose srityse:

                  a)

                  apibrėžčių patikslinimas siekiant užtikrinti vienodą šios direktyvos taikymą visoje Bendrijoje;

                  b)

                  terminijos suderinimas ir apibrėžčių suformulavimas, remiantis paskesniais teisės aktais, reglamentuojančiais KIPVPS ir susijusius klausimus.

            Priemonės, skirtos iš dalies pakeisti neesmines šios direktyvos nuostatas, tvirtinamos pagal 53b straipsnio 2 dalyje nurodytą reguliavimo procedūrą su tikrinimu.
      53b straipsnis
      1.   Komisijai padeda Europos vertybinių popierių komitetas, įsteigtas Komisijos sprendimu 2001/528/EB (6).
      2.   Jeigu yra nuoroda į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.

   2 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   3 straipsnis
   Adresatai
   Ši direktyva skirta valstybėms narėms.

      Priimta Strasbūre, 2008 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  OL C 161, 2007 7 13, p. 45.

      (2)  2007 m. liepos 10 d. Europos Parlamento nuomonė (dar nepaskelbta Oficialiajame leidinyje) ir 2008 m. kovo 3 d. Tarybos sprendimas.

      (3)  OL L 375, 1985 12 31, p. 3. Direktyva su paskutiniais pakeitimais, padarytais Europos Parlamento ir Tarybos direktyva 2005/1/EB (OL L 79, 2005 3 24, p. 9).

      (4)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

      (5)  OL C 255, 2006 10 21, p. 1.

      (6)  OL L 191, 2001 7 13, p. 45. Sprendimas su pakeitimais, padarytais Sprendimu 2004/8/EB (OL L 3, 2004 1 7, p. 33).“.


title: 2007 m. rugsėjo 17 d. Komisijos direktyva 2007/56/EB, iš dalies keičianti kai kuriuos Tarybos direktyvų 86/362/EEB, 86/363/EEB ir 90/642/EEB priedus dėl didžiausios azoksistrobino, chlorotalonilo, deltametrino, heksachlorobenzeno, joksinilo, oksamilo ir chinoksifeno likučių koncentracijos (Tekstas svarbus EEE )

text:
18.9.2007

               LT

               Europos Sąjungos oficialusis leidinys

               L 243/50

      KOMISIJOS DIREKTYVA 2007/56/EB
   2007 m. rugsėjo 17 d.
   iš dalies keičianti kai kuriuos Tarybos direktyvų 86/362/EEB, 86/363/EEB ir 90/642/EEB priedus dėl didžiausios azoksistrobino, chlorotalonilo, deltametrino, heksachlorobenzeno, joksinilo, oksamilo ir chinoksifeno likučių koncentracijos
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1986 m. liepos 24 d. Tarybos direktyvą 86/362/EEB dėl pesticidų likučių grūduose ir ant jų didžiausių koncentracijų nustatymo (1), ypač į jos 10 straipsnį,
   atsižvelgdama į 1986 m. liepos 24 d. Tarybos direktyvą 86/363/EEB dėl didžiausių pesticidų likučių koncentracijų gyvūninės kilmės maisto produktuose ir ant jų nustatymo (2), ypač į jos 10 straipsnį,
   atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo (3), ypač į jos 7 straipsnį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (4), ypač į jos 4 straipsnio 1 dalies f punktą,
   kadangi:

               (1)

               Pagal Direktyvą 91/414/EEB valstybės narės yra atsakingos už tam tikroms kultūroms skirtų augalų apsaugos produktų registravimą. Tokia registracija turi būti grindžiama poveikio žmogaus bei gyvūnų sveikatai ir aplinkai vertinimu. Atliekant tokį vertinimą, būtina atsižvelgti į operatoriaus ir pašalinių asmenų sąlytį su kenksminga medžiaga, jos poveikį sausumos, vandens bei oro aplinkai ir tai, kokį poveikį apdorotų kultūrų likučių vartojimas turi žmonėms bei gyvūnams.

               (2)

               Didžiausia likučių koncentracija (toliau – DLK) rodo mažiausią veiksmingai augalų apsaugai reikalingą panaudotų pesticidų kiekį, naudojant juos taip, kad likučių koncentracija būtų mažiausia įmanoma ir toksikologiniu požiūriu priimtina, visų pirma pagal apskaičiuotą leistiną suvartojimą su maistu.

               (3)

               Pesticidų DLK, reglamentuojamos direktyva 90/642/EEB, turi būti nuolat tikslinamos ir gali būti keičiamos atsižvelgiant į naują ar pasikeitusią pesticidų naudojimo paskirtį. Komisija buvo informuota apie naują ar pakeistą naudojimo paskirtį, į kurią atsižvelgiant turėtų būti pakeistos azoksistrobino, chlorotalonilo, joksinilo ir chinoksifeno likučių koncentracijos.

               (4)

               Komisijai buvo pateikta informacija, kad dėl aplinkos taršos moliūgų sėklose, kurios kaip maisto produktas vartojamas kai kuriose valstybėse narėse, gali būti aptinkama didesnė nei analitinio nustatymo riba pesticido heksachlorobenzeno koncentracija. Todėl siekiant apsaugoti vartotojus nuo per didelės heksachlorobenzeno likučių koncentracijos į Direktyvos 90/642/EEB I priedą reikia įtraukti eilutę „moliūgų sėklos“ ir moliūgų sėkloms nustatyti DLK.

               (5)

               Komisijos direktyva 2006/59/EB (5) Direktyvoje 90/642/EBB buvo nustatyta laikinoji oksamilo DLK iki bus pateikti tyrimų duomenys. Oksamilo tyrimų duomenys buvo pateikti ir įvertinti. Įvertinus, laikinoji oksamilo DLK gali būti patvirtinta.

               (6)

               Direktyva 2006/59/EB direktyvose 86/362/EEB, 86/363/EEB ir 90/642/EEB taip pat buvo nustatyta laikinoji deltametrino DLK, kol bus atlikta III priedo peržiūra pagal Direktyvą 91/414/EEB ir deltametrino sudėtis bus pakartotinai įregistruota valstybėse narėse. Remiantis tolesniais tyrimais nustatyta, kad turi būti skirta daugiau laiko siekiant užtikrinti tinkamą deltametrino naudojimo paskirties, leidžiamos valstybių narių lygmeniu, vertinimą. Todėl reikėtų pratęsti laikinosios deltametrino DLK galiojimą.

               (7)

               Visą gyvenimą trunkantis šių pesticidų poveikis vartotojams per maisto produktus, kuriuose gali būti šių pesticidų likučių, įvertintas ir apskaičiuotas pagal Bendrijoje taikomą tvarką ir praktiką, atsižvelgiant į Pasaulio sveikatos organizacijos paskelbtas rekomendacijas (6). Šiais vertinimais ir apskaičiavimais grindžiamą tų pesticidų DLK reikia nustatyti taip, kad būtų užtikrinta, jog nėra viršijama leistina paros dozė.

               (8)

               Chlorotalonilui ir joksinilui nustatytos ūmaus poveikio etaloninės dozės (ŪPED), todėl, remiantis dabartine Bendrijoje galiojančia tvarka ir praktika bei atsižvelgiant į Pasaulio sveikatos organizacijos paskelbtas rekomendacijas, įvertintas ir apskaičiuotas ūmus šių pesticidų poveikis vartotojams per kiekvieną maisto produktą, kuriame gali būti šių pesticidų likučių. Taip pat atsižvelgta į Augalų mokslinio komiteto (AMK) nuomonę, ypač į patarimus ir rekomendacijas dėl pesticidais apdorotų maisto produktų vartotojų apsaugos (7). Remiantis suvartojimo su maistu vertinimu, turi būti nustatytos tokios šių pesticidų DLK, kad nebūtų viršijama ŪPED. Įvertinus turimą informaciją apie kitas medžiagas, nustatyta, kad jų ŪPED nustatyti nereikia, todėl trumpalaikis vertinimas nėra būtinas.

               (9)

               Apatinė analitinio nustatymo riba nustatoma kaip DLK, jei dėl leidžiamų naudoti augalų apsaugos produktų pesticidų likučių koncentracija maisto produkte arba ant jo yra mažesnė nei galima aptikti, arba jei nėra leidimo naudoti, arba jei valstybių narių leidimai naudoti nebuvo patvirtinti reikiamais duomenimis, arba jei dėl leidimų naudoti trečiosiose šalyse likučių koncentracija maisto produktuose, galinčiuose patekti į Bendrijos rinką, ir ant jų nebuvo patvirtintas reikiamais duomenimis.

               (10)

               Laikinųjų DLK nustatymas ar pakeitimas Bendrijos lygiu valstybėms narėms netrukdo nustatyti laikinąsias joksinilo ir chinoksifeno DLK pagal Direktyvos 91/414/EEB 4 straipsnio 1 dalies f punktą ir tos direktyvos VI priedą. Manoma, kad pakanka ketverių metų laikotarpio, kad būtų leidžiama toliau naudoti šias medžiagas. Tuomet laikinosios Bendrijos DLK turėtų tapti galutinėmis.

               (11)

               Todėl būtina pakeisti direktyvose 86/362/EEB, 86/363/EEB ir 90/642/EEB nustatytas DLK, kad būtų galima tinkamai prižiūrėti bei kontroliuoti atitinkamų augalų apsaugos produktų naudojimą ir apsaugoti vartotoją. Jei minėtų direktyvų prieduose jau yra nustatytos DLK, jas reikėtų iš dalies pakeisti. Jei DLK dar nėra nustatytos, jas reikėtų nustatyti pirmą kartą.

               (12)

               Todėl direktyvos 86/362/EEB, 86/363/EEB ir 90/642/EEB turėtų būti atitinkamai iš dalies pakeistos.

               (13)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyva 86/362/EEB iš dalies keičiama pagal šios direktyvos I priedą.
   2 straipsnis
   Direktyva 86/363/EEB iš dalies keičiama pagal šios direktyvos II priedą.
   3 straipsnis
   Direktyva 90/642/EEB iš dalies keičiama taip:

               1)

               I priede produktų grupėje „4. Aliejinių augalų sėklos“ įrašomas įrašas „Moliūgų sėklos“;

               2)

               II priedas iš dalies keičiamas pagal šios direktyvos III priedą.

         4 straipsnis
   Valstybės narės ne vėliau kaip iki 2007 m. gruodžio 18 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstą ir tų nuostatų bei šios direktyvos atitikmenų lentelę.
   Jos taiko šias nuostatas nuo 2007 m. gruodžio 19 d.
   Priimdamos šias nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   5 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   6 straipsnis
   Ši direktyva skirta valstybėms narėms.

      Priimta Briuselyje, 2007 m. rugsėjo 17 d.

            Komisijos vardu

         Markos KYPRIANOU

            Komisijos narys

      (1)  OL L 221, 1986 8 7, p. 37. Direktyva su paskutiniais pakeitimais, padarytais Komisijos direktyva 2007/27/EB (OL L 128, 2007 5 16, p. 31).

      (2)  OL L 221, 1986 8 7, p. 43. Direktyva su paskutiniais pakeitimais, padarytais Komisijos direktyva 2007/28/EB (OL L 135, 2007 5 26, p. 6).

      (3)  OL L 350, 1990 12 14, p. 71. Direktyva su paskutiniais pakeitimais, padarytais Komisijos direktyva 2007/39/EB (OL L 165, 2007 6 27, p. 25).

      (4)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2007/52/EB (OL L 214, 2007 8 17, p. 3).

      (5)  OL L 175, 2006 6 29, p. 61.

      (6)  Rekomendacijos, kaip prognozuoti su maistu suvartojamų pesticidų likučių leistinas koncentracijas (pataisytos), parengtos pagal GEMS/Maisto programą bendradarbiaujant su Pesticidų likučių kodekso komitetu, paskelbtos Pasaulinės sveikatos organizacijos 1997 m. (WHO/FSF/FOS/97.7).

      (7)  Nuomonė dėl klausimų, susijusių su Tarybos direktyvų 86/362/EEB, 86/363/EEB ir 90/642/EEB priedų daliniais pakeitimais (AMK nuomonė pateikta 1998 m. liepos 14 d.); Nuomonė dėl pesticidų likučių koncentracijos vaisiuose ir daržovėse (AMK nuomonė pateikta 1998 m. liepos 14 d.) http://europa.eu.int/comm/food/fs/sc/scp/outcome_ppp_en.html

      I PRIEDAS
      Direktyvos 86/362/EEB II priedo A dalyje deltametrinui skirta eilutė pakeičiama taip:

                     Pesticidų likučiai

                     Didžiausia leistina koncentracija (mg/kg)

                     „Deltametrinas (cis-deltametrinas) (1)

                     2
                     GRŪDAI

         (1)  Laikinoji DLK galioja iki 2008 m. lapkričio 1 d., kol bus atlikta III priedo peržiūra pagal Direktyvą 91/414/EEB, ir deltametrino sudėtis bus pakartotinai įregistruota valstybėse narėse.“

      II PRIEDAS
      Direktyvos 86/363/EEB II priedo A dalyje deltametrinui (cis-deltametrinui) skirta eilutė pakeičiama taip:

                     Didžiausia leistina koncentracija (mg/kg)

                     Pesticidų likučiai

                     Mėsoje esančiuose riebaluose, mėsos pusgaminiuose, subproduktuose ir gyvūnų taukuose, kurie nurodyti I priedo ex 0201, 0202, 0203, 0204, 0205, 0206, 0207, ex 0208, 0209, 0210, 1601 ir 1602
                     (1) (4) pozicijose

                     Karvės piene ir nenugriebtame karvės piene, nurodytuose I priedo 0401 pozicijoje; kituose maisto produktuose, nurodytuose 0401, 0402, 0405 00 ir 0406 pozicijose remiantis
                     (2) (4)

                     Šviežiuose kiaušiniuose be lukštų, paukščių kiaušiniuose ir kiaušinių tryniuose, nurodytuose I priedo 0407 ir 0408
                     (3) (4) pozicijose

                     „Deltametrinas (cis-deltametrinas) (2)

                     kepenyse ir inkstuose – 0,03 (1), paukštienoje ir paukštienos produktuose – 0,1, kitur – 0,5

                     0,05

                     0,05 (1)

         (1)  Nurodo apatinę analitinio nustatymo ribą.

         (2)  Laikinoji DLK, galiojanti iki 2008 m. lapkričio 1 d., kol bus atlikta III priedo peržiūra pagal Direktyvą 91/414/EEB ir deltametrino sudėtis bus pakartotinai įregistruota valstybėse narėse.“

      III PRIEDAS
      Direktyvos 90/642/EEB II priedo A dalyje azoksistrobinui, chlorotalonilui, deltametrinui, heksachlorobenzenui, joksinilui, oksamilui ir chinoksifenui skirti stulpeliai pakeičiami taip:

                     „Pesticidų likutis ir didžiausia likučių koncentracija (mg/kg)

                     Atskirų produktų, kuriems taikomos DLK, grupės ir pavyzdžiai

                     Azoksistrobinas

                     Chlortalonilas

                     Deltametrinas (cis-deltametrinas) (2)

                     Heksachlorobenzenas

                     Joksinilas, įskaitant jo esterius joksinilo pavidalu

                     Oksamilas

                     Chinoksifenas

                                 1.

                                 Vaisiai, švieži, džiovinti arba nevirti, užkonservuoti šaldant, be cukraus; riešutai

                     0,01 (1)

                     0,05 (1)
                         (3)

                                 i)

                                 CITRUSINIAI VAISIAI

                     1

                     0,01 (1)

                     0,05 (1)

                     0,02 (1)
                         (3)

                     Greipfrutai

                     Citrinos

                     Žaliosios citrinos

                     Mandarinai (įskaitant klementinus ir panašius hibridus)

                     0,02 (1)
                         (3)

                     Apelsinai

                     Didieji greipfrutai

                     Kiti

                     0,01 (1)
                         (3)

                                 ii)

                                 MEDŽIŲ RIEŠUTAI (su kevalais arba be jų)

                     0,1 (1)

                     0,01 (1)

                     0,05 (1)

                     0,01 (1)
                         (3)

                     0,02 (1)
                         (3)

                     Migdolai

                     Braziliniai riešutai

                     Anakardžio riešutai

                     Kaštainiai

                     Kokoso riešutai

                     Lazdyno riešutai

                     Makadamijos riešutai

                     Pekanai

                     Kedro riešutai

                     Pistacijos

                     Graikiniai riešutai

                     Kiti

                                 iii)

                                 SĖKLAVAISIAI

                     0,05 (1)

                     1

                     0,01 (1)
                         (3)

                     Obuoliai

                     0,2

                     0,05 (3)

                     Kriaušės

                     Svarainiai

                     Kiti

                     0,1

                     0,02 (1)
                         (3)

                                 iv)

                                 KAULAVAISIAI

                     0,05 (1)

                     0,01 (1)
                         (3)

                     Abrikosai

                     1

                     0,05 (3)

                     Vyšnios

                     0,2

                     0,3 (3)

                     Persikai (įskaitant nektarinus ir panašius hibridus)

                     1

                     0,05 (3)

                     Slyvos

                     Kiti

                     0,01 (1)

                     0,1

                     0,02 (1)
                         (3)

                                 v)

                                 UOGOS IR SMULKŪS VAISIAI

                     0,01 (1)
                         (3)

                                 a)

                                 Valgomosios vynuogės ir vynuogės vynui gaminti

                     2

                     0,2

                     1 (3)

                     Valgomosios vynuogės

                     1

                     Vynuogės vynui gaminti

                     3

                                 b)

                                 Braškės (išskyrus žemuoges)

                     2

                     3

                     0,2

                     0,3 (3)

                                 c)

                                 Uogos, augančios ant stiebų (išskyrus laukines)

                     0,01 (1)

                     0,02 (1)
                         (3)

                     Gervuogės (Rubus fruticosus)

                     3

                     0,5

                     Gervuogės (Rubus flagellaris)

                     Ilgavaisės gervuogės

                     Avietės

                     3

                     Kiti

                     0,05 (1)

                     0,05 (1)

                                 d)

                                 Kitos uogos ir smulkūs vaisiai (išskyrus laukinius)

                     0,05 (1)

                     2 (3)

                     Mėlynės

                     Spanguolės

                     2

                     Serbentai (raudonieji, juodieji, baltieji)

                     10

                     0,5

                     Agrastai

                     10

                     0,2

                     Kiti

                     0,01 (1)

                     0,05 (1)

                                 e)

                                 Laukinės uogos ir laukiniai vaisiai

                     0,05 (1)

                     0,01 (1)

                     0,05 (1)

                     0,02 (1)
                         (3)

                                 vi)

                                 KITI VAISIAI

                     0,01 (1)
                         (3)

                     0,02 (1)
                         (3)

                     Avokadai

                     Bananai

                     2

                     0,2

                     Datulės

                     Figos

                     Kiviai

                     0,2

                     Kinkanai

                     Ličiai

                     Mangai

                     0,2

                     Alyvuogės (valgomosios)

                     1

                     Alyvuogės (aliejui spausti)

                     1

                     Papajos

                     0,2

                     20

                     Pasifloros vaisiai

                     Ananasai

                     Granatai

                     Kiti

                     0,05 (1)

                     0,01 (1)

                     0,05 (1)

                                 2.

                                 Daržovės, šviežios arba neapvirtos, šaldytos arba džiovintos

                     0,01 (1)

                                 i)

                                 ŠAKNIAVAISIAI IR GUMBIAVAISIAI

                     0,05 (1)

                     0,01 (1)
                         (3)

                     0,02 (1)
                         (3)

                     Burokėliai

                     Morkos

                     0,2

                     1

                     0,2 (3)

                     Maniokai

                     Salierai

                     0,3

                     1

                     Krienai

                     0,2

                     Topinambai

                     Pastarnokai

                     0,2

                     0,2 (3)

                     Petražolių šaknys

                     0,2

                     Ridikai

                     0,2

                     Gelteklės

                     0,2

                     Saldžiosios bulvės

                     Griežčiai

                     Ropės

                     Dioskorėjos

                     Kiti

                     0,05 (1)

                     0,01 (1)

                     0,05 (1)
                         (3)

                                 ii)

                                 SVOGŪNINĖS DARŽOVĖS

                     0,01 (1)
                         (3)

                     0,02 (1)
                         (3)

                     Česnakai

                     0,5

                     0,1

                     0,2 (3)

                     Svogūnai

                     0,5

                     0,1

                     0,2 (3)

                     Askaloniniai česnakai

                     0,5

                     0,1

                     0,2 (3)

                     Svogūnlaiškiai

                     2

                     5

                     0,1

                     3 (3)

                     Kiti

                     0,05 (1)

                     0,01 (1)

                     0,05 (1)

                     0,05 (1)
                         (3)

                                 iii)

                                 VAISINĖS DARŽOVĖS

                     0,05 (1)
                         (3)

                                 a)

                                 Bulvinių šeimos

                     2

                     2

                     0,02 (1)
                         (3)

                     Pomidorai

                     0,3

                     0,02 (3)

                     Paprikos

                     0,02 (3)

                     Baklažanai

                     0,3

                     0,02 (3)

                     Valgomosios ybiškės

                     0,3

                     Kiti

                     0,2

                     0,01 (1)
                         (3)

                                 b)

                                 Moliūginės – valgoma luoba

                     1

                     0,2

                     0,02 (1)
                         (3)

                     Agurkai

                     1

                     0,02 (3)

                     Kornišonai

                     5

                     0,02 (3)

                     Cukinijos

                     0,03 (3)

                     Kiti

                     0,01 (1)

                     0,01 (1)
                         (3)

                                 c)

                                 Moliūginės – nevalgoma luoba

                     0,5

                     1

                     0,2

                     0,01 (1)
                         (3)

                     0,05 (3)

                     Melionai

                     Moliūgai

                     Arbūzai

                     Kiti

                                 d)

                                 Cukriniai kukurūzai

                     0,05 (1)

                     0,01 (1)

                     0,05 (1)

                     0,01 (1)
                         (3)

                     0,02 (1)
                         (3)

                                 iv)

                                 KOPŪSTINĖS DARŽOVĖS

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                                 a)

                                 Žiedinės kopūstinės daržovės

                     0,5

                     3

                     0,1

                     Brokoliai (įskaitant Calabrese)

                     Žiediniai kopūstai

                     Kiti

                                 b)

                                 Gūžinės kopūstinės daržovės

                     0,3

                     0,1

                     Briuselio kopūstai

                     3

                     Gūžiniai kopūstai

                     3

                     Kiti

                     0,01 (1)

                                 c)

                                 Lapinės kopūstinės daržovės

                     5

                     0,01 (1)

                     0,5

                     Kininiai bastučiai

                     Lapiniai kopūstai

                     Kiti

                                 d)

                                 Kaliaropės

                     0,2

                     0,01 (1)

                     0,05 (1)

                                 v)

                                 LAPINĖS DARŽOVĖS IR ŠVIEŽIOS PRIESKONINĖS ŽOLĖS

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                                 a)

                                 Salotos ir panašios daržovės

                     3

                     0,01 (1)

                     0,5

                     Pipirnės

                     Sultenės

                     Salotos

                     Salotinės trūkažolės

                     Sėjamosios gražgarstės

                     Kopūstinių daržovių lapai ir daigai, įskaitant ropių žalėsius

                     Kiti

                                 b)

                                 Špinatai ir panašios daržovės

                     0,05 (1)

                     0,01 (1)

                     0,5

                     Špinatai

                     Mangoldai

                     Kiti

                                 c)

                                 Rėžiukai

                     0,05 (1)

                     0,01 (1)

                     0,05 (1)

                                 d)

                                 Salotinės cikorijos

                     0,2

                     0,01 (1)

                     0,05 (1)

                                 e)

                                 Prieskoninės žolės

                     3

                     5

                     0,5

                     Builiai

                     Laiškiniai česnakai

                     Petražolės

                     Salierų lapai

                     Kiti

                                 vi)

                                 ANKŠTINĖS DARŽOVĖS (šviežios)

                     0,2

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                     Pupelės (su ankštimis)

                     1

                     5

                     Pupelės (be ankščių)

                     0,2

                     2

                     Žirniai (su ankštimis)

                     0,5

                     2

                     Žirniai (be ankščių)

                     0,2

                     0,3

                     Kiti

                     0,05 (1)

                     0,01 (1)

                                 (vii)

                                 STIEBINĖS DARŽOVĖS (šviežios)

                     0,01 (1)
                         (3)

                     Šparagai

                     Dygieji (Ispanijos) artišokai

                     Salierai

                     5

                     10

                     Pankoliai

                     5

                     Artišokai

                     1

                     0,1

                     0,3 (3)

                     Porai

                     2

                     10

                     0,2

                     3 (3)

                     Rabarbarai

                     Kiti

                     0,05 (1)

                     0,01 (1)

                     0,05 (1)

                     0,05 (1)
                         (3)

                     0,02 (1)
                         (3)

                                 viii)

                                 GRYBAI

                     0,05 (1)

                     0,05

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                                 a)

                                 Auginamieji grybai

                     2

                                 b)

                                 Miško grybai

                     0,01 (1)

                                 3.

                                 Ankštiniai

                     0,1

                     0,01 (1)

                     1

                     0,01 (1)

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                     Pupelės

                     Lęšiai

                     Žirniai

                     Lubinai

                     Kiti

                                 4.

                                 Aliejinių augalų sėklos

                     0,1 (1)
                         (3)

                     0,02 (1)
                         (3)

                     0,05 (1)
                         (3)

                     Sėmenys

                     Žemės riešutai

                     0,05

                     Aguonų sėklos

                     Sezamo sėklos

                     Saulėgrąžos

                     Rapsų sėklos

                     0,5

                     0,1

                     Sojos pupelės

                     0,5

                     Garstyčių sėklos

                     0,1

                     Medvilnės sėklos

                     Kanapių sėklos

                     Moliūgų sėklos

                     0,05

                     Kiti

                     0,05 (1)

                     0,01 (1)

                     0,05 (1)

                     0,02 (1)

                                 5.

                                 Bulvės

                     0,05 (1)

                     0,01 (1)

                     0,05 (1)

                     0,01

                     0,05 (1)
                         (3)

                     0,01 (1)
                         (3)

                     0,02 (1)

                     Šviežios bulvės

                     Sandėliuojamos bulvės

                                 6.

                                 Arbatžolės (džiovinti lapeliai ir stiebeliai, fermentuoti arba kitaip apdoroti, Camellia sinensis)

                     0,1 (1)

                     0,1 (1)

                     5

                     0,02 (1)

                     0,1 (1)
                         (3)

                     0,02 (1)
                         (3)

                     0,05 (1)
                         (3)

                                 7.

                                 Apyniai (džiovinti), įskaitant apynių granules ir nekoncentruotus miltelius

                     20

                     50

                     5

                     0,02 (1)

                     0,1 (1)
                         (3)

                     0,02 (1)
                         (3)

                     0,5 (3)

         (1)  Rodo apatinę analitinio nustatymo ribą.

         (2)  Laikinoji DLK galioja iki 2008 m. lapkričio 1 d., kol bus atlikta III priedo peržiūra pagal Direktyvą 91/414/EEB ir deltametrino sudėtis bus pakartotinai įregistruota valstybėse narėse.

         (3)  Nurodo, kad pagal Direktyvos 91/414/EEB 4 straipsnio 1 dalies f punktą buvo nustatyta laikinoji didžiausia likučių koncentracija.“